Η στρατολόγηση και οι νομοθετικές υποχρεώσεις των νέων ασφαλιστών | Nextdeal\nΚώστας Παπαϊωάννου, 25/8/2014 - 10:28\nΚώστας Παπαϊωάννου, 25/8/2014\nΤην τελευταία τριετία παρατηρώ ένα ανησυχητικό φαινόμενο που συμβαίνει στην Ελληνική ασφαλιστική αγορά. Αυτό το φαινόμενο έχει να κάνει με την πολύ μικρή εισροή νέων ασφαλιστών και την ένταξή τους σε εταιρίες.\nΠροσέξτε τους αριθμούς που έχουμε επίσημα στη διάθεσή μας, από την Τράπεζα της Ελλάδος και το Επαγγελματικό Επιμελητήριο Αθηνών.\nΤην τελευταία τριετία, για τις πιστοποιήσεις Α και Δ (που ως επί το πλείστον αφορούν νέους ασφαλιστές), έδωσαν εξετάσεις 18.414 άτομα, από τα οποία πέρασαν τα 14.192 (ποσοστό περίπου 77%). Από αυτά τα 14.192 άτομα ενεγράφησαν στο Επιμελητήριο μόνο 1.994 νέοι συνεργάτες.\nΒεβαίως, θα μου πείτε, ότι οι περισσότεροι απ’ τους 14.000 ανθρώπους είναι ενδεχομένως υπάλληλοι των τραπεζών, και βέβαια θα έχετε απόλυτο δίκαιο.\nΤο πρόβλημα όμως παραμένει και είναι ιδιαίτερα σημαντικό. Μπορεί η αμιγώς ασφαλιστική αγορά, να αντέξει και να αναπτυχθεί με λιγότερες από 2.000 στρατολογήσεις, στο σύνολο των ασφαλιστικών εταιριών μέσα σε μία τριετία;\nΑν συνυπολογίσουμε δε και το δεδομένο ότι για την ίδια περίοδο οι διαγραφές στο Επιμελητήριο ανήλθαν στις 1.288, αρκτές εκ των οποίων αφορούσαν νέους ασφαλιστές, τότε τα πράγματα δεν είναι καθόλου καλά.\nΕίναι γνωστό ότι όπου δεν υπάρχει ικανοποιητική στρατολόγηση, δεν υπάρχει και απόδοση.\nΤι μπορεί να φταίει για αυτή την κατάσταση;\nΈνα σημαντικό ζήτημα είναι οι νομοθετικές υποχρεώσεις των νέων ασφαλιστών, οι οποίοι χωρίς να έχουν εισοδήματα από την νέα εργασία τους (ή έχοντας πολύ χαμηλά εισοδήματα), καλούνται να αναλάβουν υψηλές ασφαλιστικές, φορολογικές και εκπαιδευτικές υποχρεώσεις.\nΜήπως οι αρμόδιοι φορείς (Ε.Α.Ε.Ε., Τράπεζα της Ελλάδος κ.λπ.), θα έπρεπε να εμπλακούν περισσότερο ενεργά σε αυτό το ζήτημα;\nΈχει κάνει σπουδές Οικονομικής κατεύθυνσης και κατέχει επίσης τίτλους σπουδών του CII και του ΕΙΑΣ στην ασφαλιστική επιστήμη. Μιλάει άριστα Αγγλικά. Εργάζεται στον ευρύτερο ασφαλιστικό και χρηματοοικονομικό χώρο από το 1983, όπου ξεκίνησε την καριέρα μου από την Interamerican σαν διοικητικό στέλεχος και από το 1991 ασχολείται με την εκπαίδευση και την ανάπτυξη ανθρωπίνου δυναμικού, στον τομέα των πωλήσεων, αλλά και στη διοίκηση.\nΈχει διατελέσει διευθυντής εκπαίδευσης σε μερικές από τις μεγαλύτερες ασφαλιστικές εταιρίες (όπως η Allianz και η ING) και τράπεζες (όπως ο όμιλος της Τράπεζας Πειραιώς), που δραστηριοποιούνται στην Ελληνική αγορά, με αντικείμενα τόσο ασφαλιστικά, όσο και τραπεζικά.\nΑυτή τη στιγμή συνεργάζεται με την KPMG σε θέματα πιστοποιήσεων του EFICERT στο Financial Planning, καθώς και με την τράπεζα Πειραιώς, για την εκπαίδευση στο Bancassurance και τις αντίστοιχες πιστοποιήσεις του ομίλου.\nΕίνα σύμβουλος εκπαίδευσης και τακτικός εισηγητής στα ετήσια προγράμματα, καθώς και στα προγράμματα πιστοποίησης, του Ελληνικού Ινστιτούτου Ασφαλιστικών Σπουδών (ΕΙΑΣ), και senior training consultant του Ινστιτούτου Χρηματοοικονομικών Σπουδών (ΙΧΟΣ).\nΈχει μετάσχει στη συγγραφή των επίσημων εγχειριδίων πιστοποίησης των ασφαλιστικών διαμεσολαβητών του ΕΙΑΣ, καθώς και των συνδεδεμένων τραπεζικών διαμεσολαβητών του Ελληνικού Τραπεζικού Ινστιτούτου (ETI/EET), καθώς επίσης και στις αντίστοιχες επιτροπές της Τράπεζας της Ελλάδος, για τη δημιουργία των ερωτήσεων των εξετάσεων πιστοποίησης των διαμεσολαβούντων, που έχουν αναρτηθεί στο site της και αποτελούν την επίσημη εξεταστέα ύλη.\nΈχει στο ενεργητικό του περισσότερες από 10.000 ώρες εκπαίδευσης και έχει διδάξει σε σεμινάρια στην Ελλάδα και το εξωτερικό (Κύπρο, Αγγλία κ.α.), καθώς και σε μεταπτυχιακό πρόγραμμα του Οικονομικού Πανεπιστημίου Αθηνών, ως προσκεκλημένος εισηγητής. Ακόμα έχει συνεργαστεί με το Καποδιστριακό Πανεπιστήμιο, σε θέματα διδασκαλίας τραπεζικών/επενδυτικών πιστοποιήσεων.\nΈχει μεταφράσει και διδάξει στην Ελλάδα προγράμματα της LIMRA (FMDP) και του CII (ICFA), μέσω των οποίων έχουν πιστοποιηθεί στην Ελλάδα αρκετοί διαμεσολαβούντες.\nΕίναι μέλος του Συνδέσμου Εκπροσώπων και Στελεχών Ασφαλιστικών Επιχειρήσεων.


2ο ΓΥΜΝΑΣΙΟ ΚΟΡΙΝΘΟΥ - Έκδοση Αποτελεσμάτων.\n« Καθυστέρηση έκδοσης αποτελεσμάτων λόγω τεχνικού προβλήματος.\nΠρόγραμμα επαναληπτικών μαθημάτων Ιουνίου 2019 »\nΑ τάξη: Μαθηματικά\nΒ και Γ τάξη: Ιστορία\nΤο πρόγραμμα των υπόλοιπων μαθημάτων θα αναρτηθεί αύριο το μεσημέρι.\nΤην Πέμπτη 11:00 – 13:00 θα δοθούν οι έλεγχοι τελικής επίδοσης. Βαθμοί θα δίνονται και τις υπόλοιπες ημέρες λειτουργίας του σχολείου 9:00-13-00.\nΠαρασκευή 14/6 και Τρίτη 18/6 το σχολείο θα είναι κλειστό λόγω Πανελληνίων.\nΑναρτήθηκε στις: Τρίτη 11 Ιούνιος 2019. Κατηγορία: Χωρίς κατηγορία. Μπορείτε να παρακολουθήσετε οποιαδήποτε απάντηση σε αυτό το άρθρο, μέσω του RSS 2.0. Τα σχόλια και τα pings προσωρινά είναι κλειστά.


Τάκης Κατσαρός: Το όνομα των πραγμάτων, ο αγώνας της Αριστεράς για καθολικό εμβολιασμό και ο Π. Πολάκης – INDEPENDENTNEWS\nHome / ΑΠΟΨΕΙΣ / Τάκης Κατσαρός: Το όνομα των πραγμάτων, ο αγώνας της Αριστεράς για καθολικό εμβολιασμό και ο Π. Πολάκης\nPosted on 18 Ιουνίου, 2021, 5:22 μμ\nΣυχνά-πυκνά, ακούμε για τις παρεμβάσεις του πρώην αναπληρωτή υπουργού Υγείας Παύλου Πολάκη, ότι λέει “τα πράγματα με το όνομά τους”. Σε αντίθεση, προφανώς, με τα “στρογγυλέματα” και τον θεωρούμενο ως “ήπιο” λόγο, άλλων. Λέγοντας τα πράγματα με το όνομά τους, λοιπόν, ο Παύλος Πολάκης, ενημέρωσε, μέσω facebook, òτι δεν συμπεριλαμβάνεται – ακόμη- στα δύο δισεκατομμύρια κατοίκους του πλανήτη Γη, που έχουν κάνει μία έστω δόση εμβολίου. Το Φθινόπωρο και αν, είπε…\nΗ δημοσιοποίηση της στάσης του, που για να μη μασάμε τα λόγια μας, τέμνεται με τη συμπεριφορά και την πρακτική του αντιεμβολιαστικού κινήματος, μόνο ζημιά προκαλεί στον ΣΥΡΙΖΑ, ειδικά, μετά τη μεγάλη μάχη που έδωσε το κόμμα απέναντι στο νομοσχέδιο- έκτρωμα Μητσοτάκη- Χατζηδάκη. Ζημιά που αντί να μετριαστεί έγινε χειρότερη με τη μετέπειτα δήλωσή του, ότι (δεν) στηρίζει την κεντρική θέση του ΣΥΡΙΖΑ, υπέρ του εμβολιασμού ΤΟΥ ΣΥΝΌΛΟΥ του ενήλικου πληθυσμού.\nΜόνο τυχαία δεν είναι, άλλωστε, η επίθεση που εξαπέλυσε η στριμωγμένη στα σχοινιά κυβέρνηση για να αλλάξει την ατζέντα, από τα εργασιακά στον Πολάκη και να συκοφαντήσει τον ΣΥΡΙΖΑ, ότι, δήθεν, συμπράττει με τους αντιεμβολιαστές και τους κάθε λογής “ψεκασμένους”.\nΓια εμάς, λοιπόν, άλλο είναι το όνομα των πραγμάτων και ο αγώνας που δίνει σήμερα η Αριστερά και ο προοδευτικός κόσμος. Για καθολική και ανεμπόδιστη πρόσβαση στον εμβολιασμό όλων των πολιτών της χώρας μας, όλων των ανθρώπων της γής. Απέναντι στα κηρύγματα των σκοταδιστών, στον ακροδεξιάς κοπής ανορθολογισμό, στις “επιστημονικοφανείς” θεωρίες που στην πρώτη φάση της πανδημίας διακινούσαν ηγέτες όπως ο Τραμπ και ο Τζόνσον και μέχρι πρόσφατα ο φασίστας Μπολσονάρο.\nΤο όνομα των πραγμάτων είναι η άρση των πατεντών στα εμβόλια, που αντιμάχονται οι μεγάλες πολυεθνικές οι λεγόμενες big pharma, η Δεξιά και η Ακροδεξιά.\nΕίναι το όχι στον εθνικισμό των εμβολίων που τα στερεί από δεκάδες φτωχές χώρες.\nΕίναι η πράξη του Προέδρου του ΣΥΡΙΖΑ (ηλικίας 47 ετών) να εμβολιαστεί δημοσίως από τους πρώτους.\nΕίναι η μάχη των βουλευτών, των στελεχών και των μελών του κόμματος να πείσουν με την προσωπική τους στάση για την ανάγκη του εμβολιασμού.\nΕίναι η ανάδειξη των εγκληματικών ευθυνών της ηγεσίας της Ε.Ε. και της κυβέρνησης Μητσοτάκη για την ΚΑΘΥΣΤΈΡΗΣΗ στους εμβολιασμούς και για το επαίσχυντο “ξεστοκάρισμα” του Αstra Zeneca στις νεότερες ηλικίες, που υποκριτικά προσπαθούν να παρακάμψουν η ΝΔ και η κυβερνητική εκπρόσωπος επιτιθέμενοι στον ΣΥΡΙΖΑ, διαστρεβλώνοντας τις θέσεις του και αξιοποιώντας λανθασμένες δηλώσεις ενός και μόνου στελέχους του, του κ. Πολάκη.\nΕίναι η αποκάλυψη της κυβερνητικής αδιαφορίας και ανικανότητας στο 2ο και στο 3ο κύμα με τους 12.500 νεκρούς.\nΕίναι οι μάχες στην Υγεία για ενίσχυση του ΕΣΥ με πόρους, προσωπικό και ΕΜΒΟΛΙΑ.\nΕίναι οι αγώνες στην Παιδεία για ασφαλή σχολεία, απέναντι, στην ΑΝΟΣΙΑ ΤΗΣ ΑΓΕΛΗΣ που επέλεξε η κυβέρνηση, υιοθετώντας στην ουσία την άποψη των αντιεμβολιαστών, ότι ο ιός “δεν κολλάει” στα σχολεία. Ήταν η κυρία Κεραμέως και η κυβέρνηση που με αυτή την αντιεπιστημονική και σκοταδιστική θέση, στοίβαξαν εκατοντάδες χιλιάδες μαθητές σε ανθυγιεινές και ακατάλληλες αίθουσες και όταν τα κρούσματα άρχισαν να διαδέχονται το ένα το άλλο έκλειναν τα σχολεία. Έτσι, σύμφωνα με τα στοιχεία της UNESCO η Ελλάδα είναι μεταξύ εκείνων των χωρών του κόσμου που έκλεισαν για πολύ μεγάλο διάστημα τα σχολεία.\nΕίναι το ίδιο το αποτέλεσμα των εμβολιασμών, που – παρά την καθυστέρηση- μηδένισε σχεδόν τους θανάτους σε πολλές χώρες, ενώ, στην Ελλάδα, βρισκόμαστε, επιτέλους, σε πορεία αποκλιμάκωσης, έχοντας, όμως πληρώσει βαρύτατο τίμημα, λόγω της εγκληματικής κυβερνητικής διαχείρισης, της ανεπαρκούς ενίσχυσης του ΕΣΥ, των ποσοστών θνητότητας στις ΜΕΘ κλπ.\nΑυτό είναι το όνομα των πραγμάτων και ο πραγματικός πόλεμος. Στον οποίο θα άξιζε ο πρώην αναπληρωτής υπουργός Υγείας του ΣΥΡΙΖΑ να βρίσκεται στην πρώτη γραμμή, δίνοντας -και ως γιατρός- το προσωπικό του παράδειγμα.\nΚάνοντας, πρώτα από όλα, αυτό που έχει ήδη κάνει κάθε γιατρός του ΕΣΥ που σέβεται τον όρκο του, τον εαυτό του και τους ασθενείς του. Εμβόλιο!\nΌπως έχουν ήδη πράξει ή θα πράξουν το επόμενο διάστημα οι συμπατριώτες του Σφακιανοί και Χανιώτες, αλλά και οι περήφανοι βοσκοί των ορεινών όγκων της Κρήτης.


Βρήκε τον… μπελά του ο Μπάρακ Ομπάμα - Onsports.gr\nΓιάννης Ασκούνης\t27 Ιουνίου 2012, 01:15\nΒρήκε τον… μπελά του ο Μπάρακ Ομπάμα\nΓια κακή του τύχη, ο Μπάρακ Ομπάμα σχολίασε την ανταλλαγή του Κέβιν Γιούκιλις και άλλα νέα από τον «κόσμο» του μπέιζμπολ.\nΟ πρόεδρος των Ηνωμένων Πολιτειών μίλησε στη Βοστόνη για τον εγγονό πολιτογραφημένου Έλληνα, ο οποίος ανταλλάχθηκε από τους Μπόστον Ρεντ Σοξ στους Σικάγο Ουάιτ Σοξ. Χρησιμοποίησε ένα από τα… παραδοσιακά αστεία του, αλλά δεν έπεισε τους ακροατές του, που τον αποδοκίμασαν. Άλλωστε ο Ομπάμα είναι δηλωμένος οπαδός όλων των συλλόγων του Σικάγο και φυσικά χάρηκε με την απόκτηση του Γιούκιλις. Αξίζει να σημειωθεί πως ο David Ortiz είναι πλέον ο τελευταίος παίκτης, που ήταν μέλος των Ρεντ Σοξ το 2004, χρονιά που οι «κόκκινες κάλτσες» κατέκτησαν το World Series.\nΕπιστρέφει στο All Star Game ο Matt Kemp\nΑγώνα… δρόμου δίνει ο Matt Kemp, ώστε να επιστρέψει στη σύνθεση των Λος Άντζελες Ντότζερς. Φαίνεται πως μπορεί να προλάβει το ετήσιο All Star Game και να επιστρέψει στο πρωτάθλημα ύστερα από την ολιγοήμερη σχετική διακοπή. Άλλωστε θα πάρει μέρος στο Home Run Derby.\nΣτον 15ήμερο κατάλογο ο Colby Lewis\nΣοβαρό αποδείχθηκε το πρόβλημα του Colby Lewis στον δεξιό ώμο. Μοιραία οι Τέξας Ρέιντζερς τοποθέτησαν τον pitcher στον 15ήμερο κατάλογο τραυματιών. Ταυτόχρονα ο ταλαντούχος αριστερόχειρας Martin Perez ανέβηκε στην πρώτη ομάδα, ώστε να καλύψει το κενό του.\nΑντιπρόεδρος του MLB o Frank Robinson\nΟ 76χρονος Frank Robinson, Hall of Famer, ανέλαβε θέση αντιπρόεδρου στο MLB. Ο μοναδικός παίκτης που είχε γίνει MVP σε National League και American League θα ασχοληθεί κυρίως με τις ακαδημίες της λίγκας σε Χιούστον, Κόμπτον και Πουέρτο Ρίκο.\nΣτο βασικό σχήμα ο Yoenis Cespedes\nΕίναι πλέον στο 100% ο Yoenis Cespedes, οπότε επανέρχεται στο outfield των Όκλαντ Αθλέτικς. Μέχρι στιγμής χρησιμοποιούταν σαν designated hitter και σημείωσε 5/20 hits, έπειτα από την επιστροφή από τραυματισμό του.\nΕνεργοποίηση του Drew Sutton\nΣτην πρώτη ομάδα των Πίτσμπουργκ Πάιρετς προωθήθηκε ο Drew Stutton. Πριν από λίγες μέρες αποκτήθηκε ο infielder από τον κατάλογο των waivers, στον οποίο τοποθετήθηκε από τους Τάμπα Μπέι Ρέις. Παράλληλα προστέθηκε στο βασικό ρόστερ ο catcher Eric Fryer. Αντίθετα υποβιβάστηκαν οι Doug Slater (αριστερόχειρας pitcher) και Matt Hague (infielder).\nΤενοντίτιδα ο Alex Avila\nΚακά τα νέα για τον Alex Avila των Ντιτρόιτ Τάιγκερς, καθώς διαπιστώθηκε τενοντίτιδα στο γόνατό του. Είχε παρόμοιο πρόβλημα πέρσι, αλλά φέτος φαίνεται πως θα περιοριστεί ακόμα περισσότερο ο χρόνος παρουσίας του. Την ίδια ώρα ενεργοποιήθηκε ο αριστερόχειρας pitcher, Drew Smyly, που πήρε τη θέση του δεξιόχειρα, Justin Turner.\nΤυχερός ο Mark Teixeira\nΔεν είναι σοβαρός ο τραυματισμός του Mark Teixeira των Νιου Γιορκ Γιάνκις. Έτσι αναμένεται να μείνει βασικός στους πρωτοπόρους της AL East.\nΝέος τραυματισμός βασικού pitcher των Μπλου Τζέις\nΠρόωρα αποχώρησε ο Henderson Alvarez από τον τελευταίο αγώνα των Τορόντο Μπλου Τζέις. Άλλωστε αισθάνθηκε ενοχλήσεις στον αγκώνα. Δεν έχει κριθεί ακόμα η σοβαρότητα του τραυματισμού του, αλλά ο καναδικός σύλλογος έχει ήδη πολλές «απώλειες» στη θέση του pitcher.\nΕπικίνδυνη ρίψη… στον Scutaro\nΑπό fastball του Stephen Strasburg χτυπήθηκε στο κράνος ο Marco Scutaro των Κολοράντο Ρόκις. Αποχώρησε άμεσα με ζαλάδες, αλλά δεν φαίνεται πως ο 36χρονος Βενεζουελανός αποκόμισε κάτι σοβαρό.\nΝτοπέ παίκτης των Κάρντιναλς\nΟ Mike Swinson, μέλος θυγατρικής ομάδας των Σέιντ Λούις Κάρντιναλς, τιμωρήθηκε με πενήντα αγωνιστικές λόγω χρήσης αντικανονικών ουσιών. Ο νεαρός outfielder ελέγχθηκε, ύστερα από αγώνα Minor League.\n24 λεπτά πριν Ολυμπιακοί Αγώνες-Κωπηλασία: Προκρίθηκε στα ημιτελικά ο Ντούσκος (video)


Jericho's Tours of Tyler (Τέξας) - Κριτικές - TripAdvisor\nTyler: Όλα τα εστιατόρια Jericho's Tours of Tyler: Εστιατόρια στην περιοχή\nTyler: Όλες οι δραστηριότητες Δραστηριότητες κοντά σε: Jericho's Tours of Tyler\nJericho's Tours of Tyler - Κριτικές\nΗνωμένες Πολιτείες Τέξας Tyler Tyler Αξιοθέατα Jericho's Tours of Tyler\n13 κριτικές Νο 1 από 1 στην κατηγορία Περιηγήσεις για: Tyler Περιηγήσεις σε Αξιοθέατα, Περιηγήσεις 315 N Broadway Ave, Tyler, TX 75702-5712+1 903-245-6535Ιστότοπος\nΣας ευχαριστούμε για τη βαθμολογία σας Η κριτική έγινε: 14 Μαρτίου 2017 cemlady, Palestine, Τέξας\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 4,5 13 κριτικέςΕξαιρετικό71%Πολύ καλό15%Μέτριο7%Ανεπαρκές0%Πολύ κακό7%ΤΟΠΟΘΕΣΙΑ 315 N Broadway Ave, Tyler, TX 75702-5712\nΕΠΙΚΟΙΝΩΝΙΑ Ιστότοπος +1 903-245-6535Βελτίωση αυτής της καταχώρισηςΑυτό το αξιοθέατο δίνει στους επισκέπτες μια γεύση από την τοπική κουλτούρα;Ναι Όχι Άγνωστο Είναι αυτό το αξιοθέατο συναρπαστικό, ασυνήθιστο ή ριψοκίνδυνο;Ναι Όχι Άγνωστο Πρόκειται για ένα αξιοθέατο που δεν πρέπει να χάσει κανείς;Ναι Όχι Άγνωστο Είναι αυτό το αξιοθέατο ένα κρυφό διαμαντάκι ή γενικά κάτι το ασυνήθιστο;Ναι Όχι Άγνωστο Αυτό το αξιοθέατο αποτελεί καλό σημείο για πικνίκ;Ναι Όχι Άγνωστο Αυτό το αξιοθέατο προσφέρεται για επίσκεψη κατά τον μήνα του μέλιτος;Ναι Όχι Άγνωστο Απαιτεί αυτό το αξιοθέατο έντονη σωματική δραστηριότητα (πεζοπορία ή σκάλες);Ναι Όχι Άγνωστο Αυτό το αξιοθέατο είναι κατάλληλο για όλες τις ηλικίες;Ναι Όχι Άγνωστο Αυτή η δραστηριότητα θα ήταν καλή επιλογή για μια ζεστή μέρα;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτικήΚριτικές (13)Βαθμολογία ταξιδιωτών Εξαιρετικό2Πολύ καλό1Μέτριο1Ανεπαρκές0Πολύ κακό1Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (5)Αγγλικά (13)Γλώσσα Ελληνικά (5)Αγγλικά (13)Δείτε τι λένε οι ταξιδιώτες: Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιcemladyPalestine, Τέξας2717Η κριτική γράφτηκε 14 Μαρτίου 2017 Τι στιγμές διασκέδασης!Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιOlga R102Η κριτική γράφτηκε 8 Αυγούστου 2016 μέσω κινητής συσκευής Οικογενειακά κόλλησηςΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιJLGlenn16143Η κριτική γράφτηκε 2 Αυγούστου 2016 μέσω κινητής συσκευής Λυπούμαστε, αλλά δεν υπάρχει!ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιLeeshultsTyler, Τέξας6122Η κριτική γράφτηκε 8 Φεβρουαρίου 2016 Διασκέδαση (και τρομακτικό) περιηγήσεις!Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιLumiLoveΤέξας9440Η κριτική γράφτηκε 13 Ιουλίου 2014 μέσω κινητής συσκευής Γενικά ΑπίθανοΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΕνημέρωση καταχώρισης… Στην περιοχή Κοντινά εστιατόριαStanley's Famous Pit Bar-B-Q898 κριτικές 1,18 χλμ μακριά Jack Ryan's Steak & Chophouse56 κριτικές 0,32 χλμ μακριά Don Juan On The Square90 κριτικές 0,32 χλμ μακριά Rick's On The Square101 κριτικές 0,33 χλμ μακριά Κοντινά αξιοθέαταThe 1859 Goodman-LeGrand House and Museum88 κριτικές 0,38 χλμ μακριά Discovery Science Place93 κριτικές 0,07 χλμ μακριά Liberty Hall31 κριτικές 0,32 χλμ μακριά Cotton Belt Depot Museum27 κριτικές 0,2 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Jericho's Tours of Tyler και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Επαλήθευση: Οδηγίες δημοσίευσηςΥποβολή


Ο γύρος του κόσμου με έναν κόκκο καφέ! - Natura NRG\nΑναρτήθηκε τη Οκτωβρίου 20th, 2017 Κατηγορία: Life in, Διατροφή, Νέα.\nΕάν δεν μπορείτε να φανταστείτε την ημέρα σας χωρίς μια κούπα καφέ, δεν είστε οι μόνοι, συμβαίνει σε εκατομμύρια ανθρώπους στον κόσμο. Από τον 10ο αιώνα ο καφές είναι αναπόσπαστο κομμάτι της καθημερινότητας πολλών ανθρώπων.\nΗ απόλαυση του καφέ συνιστά για τους λάτρεις του μια προσιτή πολυτέλεια. Πρόκειται για ένα συνδυασμό τέχνης, χημείας και ιεροτελεστίας που διαμορφώνει ένα νέο είδος κουλτούρας και φιλοσοφίας της καθημερινότητας. Είναι που ο καφές ταιριάζει απόλυτα και στο σημερινό τρόπο ζωής. Σήμερα, οι γευσιγνώστες του καφέ, όπως και οι γευσιγνώστες του κρασιού, ελέγχουν σχολαστικά τον καφέ, ψάχνοντας για γεύση, άρωμα, επίγευση, οξύτητα και σώμα, αναζητώντας την απόλυτη καθαρότητα στην τελική εκτίμηση.\nΤο δέντρο του καφέ είναι ένας τροπικός θάμνος που ανήκει στο γένος Coffea της οικογένειας Rubiaceae. Τα άνθη του έχουν διάρκεια ζωής μόλις μία ημέρα και στη συνέχεια μετατρέπονται σε μικρούς καρπούς, που αποκαλούνται «κεράσια» και τα οποία στον πυρήνα τους έχουν δύο πολύτιμους κόκκους.\nΜια ιστορία γεμάτη μύθους\nΗ διεγερτική δράση του καφέ στο ανθρώπινο σώμα ανακαλύφθηκε κατά τύχη. Σύμφωνα με μία παράδοση, το καφεόδεντρο ανακαλύφθηκε στην Αβησσυνία, τη σύγχρονη Αιθιοπία, στα τέλη του 9ου αιώνα. Εκεί, ένας βοσκός παρατήρησε ότι τα πρόβατά του ήταν εξαιρετικά ζωηρά όταν έτρωγαν τους καρπούς ενός άγνωστου φυτού. Ο βοσκός αποφάσισε να δοκιμάσει τους περίεργους καρπούς και ανακάλυψε τις ευεργετικές του ιδιότητες. Από την Αιθιοπία ο καφές έφτασε στην Αραβία, όπου ο καφές καλλιεργήθηκε πρώτα στα μέσα του 15ου αιώνα στην Υεμένη. Από τα προσκυνήματα της Μέκκα και της Μεδίνας, ο καφές γρήγορα εξαπλώθηκε σε ολόκληρη την αραβική χερσόνησο, και το λιμάνι της πόλης της Μόκκα ήταν το παγκόσμιο κέντρο εμπορίου καφέ μέχρι το 1720. Αυτός είναι ο λόγος που το «Mokka», ένα απίστευτα ακριβό ποτό διαθέσιμο μόνο για τους πλουσιότερους, πινόταν σε καφενεία σε όλη την Ευρώπη μέχρι τον 18ο αιώνα.\nΜε την επέκταση της Οθωμανικής Αυτοκρατορίας τον 16ο αιώνα, ο καφές εξαπλώθηκε στη Μικρά Ασία, τη Συρία, την Αίγυπτο και τη Νοτιοανατολική Ευρώπη. Το 1554 Άραβες έμποροι φέρνουν τον καφέ από τη Δαμασκό της Συρίας κι ένα χρόνο αργότερα στην Κωνσταντινούπολη, όπου ανοίγει και το πρώτο καφενείο. Οι κάτοικοι της πόλης αγαπούν το νέο αφέψημα και οι καφενέδες απλώνονται σχεδόν σ’ όλες τις συνοικίες.\nΤο σύνολο του ισλαμικού κόσμου κατακτήθηκε από τη «μεθυστική» επίδραση αυτού του σκούρου ροφήματος, του οποίου το όνομα προέρχεται από την αραβική λέξη «qahwah» που σημαίνει «κρασί», ενώ οι Τούρκοι τον ονόμαζαν «kahweh. Καθώς οι μουσουλμάνοι δεν επιτρέπεται να καταναλώνουν αλκοόλ, ο καφές έγινε το «κρασί του Ισλάμ».\nΟ πρώτος καφές στην Ευρώπη πουλήθηκε στα φαρμακεία το 1615 ως φάρμακο, γραμμένος σε ιατρική συνταγή και αρχικά έγινε γνωστός ως «αραβικό κρασί». Το 1652 ανοίγει το πρώτο καφενείο στη Δυτική Ευρώπη από τον Αρμένη Πασκουά Ροζέ στο Λονδίνο. Το 1702 δημιουργείται ο χαρακτηριστικός τύπος του παρισινού καφενείου, όπου συχνάζουν αστοί, ωραίες γυναίκες, συγγραφείς, πολιτικοί, αξιωματικοί και τυχοδιώκτες. Σ’ ένα από αυτά, το «Καφέ ντε Προκόπ», τακτικός θαμώνας ήταν ο Βολταίρος, φανατικός λάτρης του ποτού, που κατανάλωνε ημερησίως πάνω από 20 φλιτζάνια καφέ.\nΣτα τέλη του 17ου αιώνα, Ολλανδοί κατορθώνουν να διασπάσουν το αραβικό μονοπώλιο του καφέ και εισάγουν την καλλιέργειά του στην Ιάβα της Ινδονησίας, που ήταν αποικία τους. Το 1723, ο Γάλλος αξιωματικός του ναυτικού Γκαμπριέλ ντε Κλιέ κλέβει δενδρύλλια καφέ από το βοτανικό κήπο του Παρισιού και τα μεταφέρει παράνομα στη Μαρτινίκα, το νησί της Καραϊβικής, που ήταν αποικία του γαλλικού στέμματος. Έτσι, ο καφές περνάει στην αμερικάνικη ήπειρο.\nΤο 1727 ένας Πορτογάλος αξιωματικός μεταφέρει μερικούς βλαστούς καφέ, στη Βραζιλία (αποικία των Πορτογάλων), που αποτέλεσαν την αρχή για την πιο μεγάλη φυτεία καφέ στον κόσμο. Σήμερα, η Βραζιλία είναι η μεγαλύτερη παραγωγός καφέ στον κόσμο.\nΚαι ολοκληρώνοντας αυτό το μακρύ ταξίδι … ο καφές έχει κατακτήσει όλο τον κόσμο: είναι το πρώτο σε πωλήσεις τρόφιμο στον πλανήτη και το δεύτερο προϊόν σε πωλήσεις του παγκόσμιου εμπορίου μετά το πετρέλαιο.\nΕίτε είστε λάτρεις του καφέ είτε τον απολαμβάνετε περιστασιακά, θα σας προτείναμε να προτιμήσετε τον βιολογικό καφέ. Βιολογικός καφές είναι ο καφές που παράγεται χωρίς τη βοήθεια των τεχνητών χημικών ουσιών, όπως ορισμένα πρόσθετα ή ορισμένα φυτοφάρμακα και ζιζανιοκτόνα. Για να πωλούνται ως βιολογικοί οι καφέδες εισαγωγής πρέπει να αποκτήσουν οργανική πιστοποίηση. Μεταξύ άλλων προτύπων πρέπει να πληρούν τις ακόλουθες προϋποθέσεις: Ο καφές καλλιεργείται σε γη που δεν είχε εκτεθεί σε συνθετικά φυτοφάρμακα ή άλλες απαγορευμένες ουσίες για 3 χρόνια. Ένα βιώσιμο σχέδιο εναλλαγής καλλιεργειών είναι σε θέση να αποτρέψει τη διάβρωση, την εξάντληση των θρεπτικών συστατικών του εδάφους, καθώς και τον φυσικό έλεγχο για τα παράσιτα.\nΗ δημοτικότητα του βιολογικού καφέ ανεβαίνει χρόνο με το χρόνο. Στις ΗΠΑ μάλιστα, έχει παρατηρηθεί άνοδος 10-12% ανά έτος. Όσοι το δοκιμάζουν δεν το αλλάζουν εύκολα. Λόγω έλλειψης χημικών ο καφές αυτός είναι σαφώς πιο υγιεινός. Σήμερα, και στην ελληνική αγορά υπάρχουν όλα τα είδη βιολογικού καφέ: μπορείτε να βρείτε από εσπρέσο και στιγμιαίο, μέχρι ελληνικό βιολογικό καφέ.\nΚαφές και παρενέργειες\nΝαι μεν η ιατρική έχει επιβεβαιώσει ότι η κατανάλωσή του έχει πολλά πλεονεκτήματα, αλλά επίσης επισημαίνει ότι η υπερβολική δόση καφεΐνης μπορεί να έχει βλαβερές συνέπειες για τον οργανισμό. Για κάποιους η κατανάλωση καφέ συνοδεύεται από ήπιες ή και έντονες στομαχικές ενοχλήσεις που τους αναγκάζουν να στερούνται αυτή τη μικρή καθημερινή απόλαυση. Η προφανής λύση στην περίπτωση αυτή είναι η αποχή, ωστόσο οι επιστήμονες έχουν καλά νέα! Σύμφωνα με πρόσφατες έρευνες από την Αμερικανική Εταιρεία Χημείας, η επίδραση του καφέ στο στομάχι εξαρτάται από το καβούρδισμα κι αυτό γιατί η διαδικασία ψησίματος του καφέ επηρεάζει τη χημική του σύσταση.\nΣυγκεκριμένα, όπως διαπίστωσαν οι επιστήμονες, το έντονο καβούρδισμα, σε αντιδιαστολή με το ελαφρύ, οδηγεί στην παραγωγή ενός συστατικού που αποτρέπει την υπερβολική παραγωγή οξέων στο στομάχι. Η παραγωγή οξέων προωθείται κυρίως από την καφεΐνη. Από την άλλη, ένα άλλο συστατικό (N-methylpyridinium ή NMP) έχει ακριβώς την αντίθετη επίδραση, αποτρέποντας τη μαζική παραγωγή οξέων. Το NMP παράγεται κατά το καβούρδισμα του καφέ, επομένως για να επιλέξετε ένα «φιλικό» προς το στομάχι σας είδος καφέ, αναζητήστε στη συσκευασία την ένδειξη «dark roast», καθώς υποδεικνύει ότι οι κόκκοι έχουν υποστεί περισσότερο καβούρδισμα. Επίσης, αν αγοράζετε φρεσκοκομμένο καφέ, αναζητήστε κόκκους με πιο σκούρο χρώμα (πολύ σκούρο καφέ έως και μαύρο), καθώς το χρώμα είναι ενδεικτικό της διάρκειας του ψησίματος.\nΠοια είναι η επιτρεπόμενη δόση καφεΐνης σε ημερήσια βάση;\nΗ τρέχουσα οδηγία για τους περισσότερους υγιείς ενήλικες είναι η πρόσληψη καφεΐνης να μην ξεπερνά τα 400 mg την ημέρα, σύμφωνα με τη Mayo Clinic. Η ποσότητα αυτή αντιστοιχεί κατά προσέγγιση σε 4 φλιτζάνια καφέ. Εδώ θα πρέπει να αναφέρουμε ότι ο εσπρέσο περιέχει τη λιγότερη καφεΐνη απ’ όλους τους καφέδες ενώ ο καφές φίλτρου την περισσότερη.\nΒέβαια, κάθε άνθρωπος παρουσιάζει διαφορετική ευαισθησία στην καφεΐνη, επομένως μια ποσότητα που για κάποιον είναι ιδανική για παροδική τόνωση για κάποιον άλλο μπορεί να είναι υπερβολική και να του προκαλέσει νευρικότητα ή να του χαλάσει τον ύπνο.\nΔΩΡΕΑΝ: Οκτώβριος στο Νιάρχος (πρόγραμμα όλων των εκδηλώσεων)\nΕτικέτες: Βιολογικός καφές επιτρεπόμενη δόση θρεπτική αξία καφεϊνη νευρικότητα παρενέργειες πρώτο σε πωλήσεις τρόφιμο


Επιστρατεύει ξανά τα επικοινωνιακά παίγνια - Documento\nΑρχική » Επιστρατεύει ξανά τα επικοινωνιακά παίγνια\nΔέσμιοι της εσωτερικής πολιτικής κατάστασης σε Ελλάδα και Τουρκία συνεχίζουν να είναι ο Ελληνας πρωθυπουργός και ο Τούρκος πρόεδρος. Συνεπώς, λένε οι πληροφορίες, η ως άνω συνθήκη καθορίζει την ατζέντα της συνάντησής τους στο περιθώριο της συνόδου κορυφής του ΝΑΤΟ στις Βρυξέλλες.\nΟ Ελληνας πρωθυπουργός, λένε οι ίδιες πληροφορίες, κινείται εντός των περιορισμών που του έθεσαν μέσα στο 2021 οι Αντώνης Σαμαράς, Κώστας Καραμανλής και Νίκος Δένδιας. Εντός δηλαδή του περίφημου δόγματος του Ελληνα ΥΠΕΞ ότι δεν υπάρχει κάτι να συζητήσουμε με την Τουρκία γιατί οι διαφορές μας είναι ανυπέρβλητες, συνεπώς το μόνο που μένει είναι να κινηθούμε σε μια γραμμή διαλόγου χαμηλής πολιτικής (π.χ. τουριστικά ρεύματα).\nΜόνο που αυτή η πολιτική δίνει χρόνο στην Τουρκία να συνεχίσει να δοκιμάζει στο πεδίο τις όποιες επιδιώξεις της, αμφισβητώντας ακόμη και διεθνείς συνθήκες και παράγοντας αποτέλεσμα, με κυριότερο παράδειγμα το τουρκολιβυκό μνημόνιο. Την ίδια ώρα στο ελληνικό καρδιογράφημα υπάρχει μόνο το χτίσιμο των λεγόμενων (αντι)τουρκικών συμμαχιών. Ωστόσο προκαλεί εντύπωση το γεγονός ότι από την Αθήνα διαρρέεται στον φιλικό της Τύπο ότι είναι απολύτως βέβαιη πως η Αγκυρα δεν προτίθεται να υποχωρήσει από τις βασικές θέσεις της (Αιγαίο, Θράκη, ΝΑ Μεσόγειος) και ότι θα σφίξει περαιτέρω τον κλοιό στην Κυπριακή Δημοκρατία.\nΟι ίδιες πληροφορίες ήθελαν τον Κυριάκο Μητσοτάκη να επιθυμεί να ανοίξει ένα παράθυρο ουσιαστικών συνομιλιών με τον Τούρκο πρόεδρο, ωστόσο κάτι τέτοιο θα τον έφερνε απέναντι στο ίδιο του το κόμμα. Συνεπώς, λένε οι γνωρίζοντες, πλην συγκλονιστικού απροόπτου το σύντομο τετ α τετ των δύο αντρών τη Δευτέρα θα ξεκινήσει και θα ολοκληρωθεί με εκατέρωθεν ευχές για καλό καλοκαίρι.\nΣτην άλλη πλευρά του Αιγαίου τα πράγματα για τον Ρετζέπ Ταγίπ Ερντογάν είναι ακόμη πιο δύσκολα. Οι πιέσεις που δέχεται από την αντιπολίτευση σε όλα τα θέματα είναι ασφυκτικές. Ειδικά για την συνάντηση της Δευτέρας με τον Τζο Μπάιντεν η αντιπολίτευση κατηγορεί τον Τούρκο πρόεδρο ότι τα έχει συμφωνήσει όλα παρασκηνιακά με τον νέο ένοικο του Λευκού Οίκου απεμπολώντας εθνικό χώρο. Με όλα τα μέτωπα ανοιχτά (Συρία, Ιράκ, S400) το μόνο που επιθυμεί ο Τούρκος πρόεδρος είναι αφενός να μην ανοίξει ένα ακόμη μέτωπο, ειδικά με την ΕΕ, και αφετέρου να κερδίσει χρόνο. Ειδικά από τη στιγμή που στο πεδίο, όπως αρέσκεται να λέει, τα πράγματα πάνε καλά γι’ αυτόν. Στη Συρία έχει κατορθώσει να πατήσει πόδι, στο Ιράκ βομβαρδίζει ακόμη και σε βάθος 180 χιλιομέτρων, στη Λιβύη η άμεση παρέμβασή του έχει κατορθώσει να γίνει σχεδόν αποδεκτή ενώ στο Αιγαίο και στη Θράκη εγγράφει υποθήκες ανενόχλητος.\nΟι ΗΠΑ εμφανίζονται εσχάτως πιο διαλλακτικές απέναντι στην Τουρκία. Η «Χουριέτ» έγραψε ότι η Ουάσινγκτον ζητά από την Τουρκία γραπτή διαβεβαίωση ότι δεν θα ενεργοποιήσει το σύστημα S400, ωστόσο το Στέιτ Ντιπάρτμεντ κάλεσε την Τουρκία να εγκαταλείψει τις όποιες βλέψεις της στο θέμα αυτό.\nΥπό τις παρούσες συνθήκες ουδείς μπορεί να περιμένει πολλά πράγματα από το τετ α τετ Μητσοτάκη – Ερντογάν τη Δευτέρα. Για τα διαδικαστικά, η συνάντηση θα γίνει μετά τη συνάντηση Μπάιντεν – Ερντογάν και είναι χαρακτηριστικό της έλλειψης ουσιαστικής ατζέντας ότι ο χρόνος της καθορίστηκε την τελευταία στιγμή. Το σχήμα θα είναι ένα άτυπο 1+1, δηλαδή οι δύο ηγέτες και δύο συνεργάτες τους, ενώ η Αγκυρα επιθυμούσε μεγαλύτερη συμμετοχή. Για την ιστορία και μόνο θα πρόκειται για την τρίτη συνάντηση των δύο αντρών. Οι άλλες δύο είχαν λάβει χώρα στη Νέα Υόρκη και στο Λονδίνο τον Σεπτέμβριο και τον Δεκέμβριο του 2019, όχι σε καλό κλίμα. Μάλιστα η δεύτερη έγινε λίγο μετά την υπογραφή του τουρκολιβυκού μνημονίου.\nΗ επόμενη ημερομηνία-σταθμός για την Αθήνα είναι το Ευρωπαϊκό Συμβούλιο στις 24-25 Ιουνίου, το οποίο περιλαμβάνει θέματα που αφορούν άμεσα την Τουρκία και τη διαμόρφωση της μελλοντικής σχέσης της με την ΕΕ και είναι πολλοί εκείνοι που ισχυρίζονται ότι η συνάντηση Μητσοτάκη – Ερντογάν προσφέρει στον τελευταίο το άτυπο «διαβατήριο» που επιθυμεί ώστε να φτάσει στη Σύνοδο Κορυφής χωρίς να βρέξει τα πόδια του.\nΕκτός συγκλονιστικού απροόπτου, το σύντομο τετ α τετ των δύο αντρών θα ξεκινήσει και θα ολοκληρωθεί με εκατέρωθεν ευχές για… καλό καλοκαίρι\n«Η συνάντηση θα ήταν χρήσιμη αν…»\nΟ ΣΥΡΙΖΑ διά του τομεάρχη του εξωτερικών Γιώργου Κατρούγκαλου σημείωσε ότι η συνάντηση Ερντογάν – Μητσοτάκη «θα είναι χρήσιμη αν έχει συγκεκριμένη στοχοθεσία και καλή προετοιμασία», αλλά «δυστυχώς κάτι τέτοιο δεν φαίνεται».\n«Οχι μόνον στερείται συγκεκριμένης στρατηγικής η κυβέρνηση, όπως προανέφερα, αλλά και ο ίδιος ο κ. Μητσοτάκης διαχειρίζεται την εξωτερική πολιτική με επικοινωνιακά κυρίως κριτήρια. Δείτε το παράδειγμα της Λιβύης: μετά τις τυμπανοκρουσίες κατά την επίσκεψή του στην Τρίπολη ότι τάχα επέστρεψε η Ελλάδα στην περιοχή, ήρθε η ψυχρολουσία του αποκλεισμού της χώρας μας από τη διαδικασία του Βερολίνου. Η “αποκλεισμένη”, κατά την κυβερνητική ρητορική, Τουρκία θα είναι, αντιθέτως, παρούσα» κατέληξε ο κ. Κατρούγκαλος.\nΕΡΝΤΟΓΑΝ • ΚΥΡΙΑΚΟΣ ΜΗΤΣΟΤΑΚΗΣ


ΝΕΩΤΕΡΗ ΕΛΛΗΝΙΚΗ ΙΣΤΟΡΙΑ: Έλληνας στην Πλέβνα με λάφυρο την Τουρκική σημαία (1877)\n*Οι Ρώσοι πολεμούν στην Πλέβνα (Γκραβούρα της Γενναδείου Βιβλιοθήκης)\nΓια τη σπουδαιότητα αυτής της μάχης έγραφαν οι εφημερίδες στην Αθήνα: «Κατά τα τηλεγραφήματα Ρώσσοι και Τούρκοι μάχονται εν Πλέβνα απεγνωσμένως, επειδή αμφότεροι συνοίδασιν ότι η μάχη αύτη μεγάλης λογίζεται σημασίας και σπουδαίας έξει συνεπείας» (εφημερίδα «Παλιγγενεσία»).\nΓια τις συνέπειες αυτής της τρομερής μάχης, θα καταφύγουμε πάλι σε δημοσιεύματα εφημερίδων. Τα μετόπισθεν των μαχών στην τουρκική πλευρά, είχαν μεταβληθεί σε τόπους θανάτου. Σε εφημερίδες της Βιέννης είχε δημοσιευθεί στα μέσα Σεπτεμβρίου 1877 επιστολή Αυστριακού γιατρού, που υπηρετούσε στον Τουρκικό στρατό, ο οποίος ισχυρίζονταν ότι τα υγειονομικά μέτρα ήταν σχεδόν ανύπαρκτα με αποτέλεσμα η θνησιμότητα στους τραυματίες να φτάνει στο 85-90%. Δεν υπήρχαν τραυματιοφορείς και κινητά νοσοκομεία. Πολλοί πέθαιναν από τυφοειδή πυρετό και διάρροιες «διότι, αμελούσι του στοιχειωδεστάτου παραγγέλματος του Μωϋσέως, καθ’ ό έκαστος εν τω στρατοπέδω οφείλει να έχη φτυάρι, δι΄ ού να κατορρύττη εις την γην την ιδίαν κόπρον»!!! Οι Τούρκοι τραυματίες δεν δέχονταν να πάρουν φάρμακα από χριστιανό γιατρό γιατί φοβούνταν ότι αυτός… θα τους μολύνει. Στις περιπτώσεις ανάγκης ακρωτηριασμών οι Τούρκοι δεν συμφωνούσαν γιατί πίστευαν ότι ενδεχομένως στον παράδεισο που θα πάνε θα είναι ακρωτηριασμένοι!!! Έτσι οι περισσότεροι πέθαιναν ή από αιμορραγία ασταμάτητη ή από διαπύηση ή από γάγγραινα…\nΟι Ρουμάνοι πολέμησαν γενναία μαζί με τους Ρώσους. Μια στατιστική που δημοσιεύθηκε ανέφερε ότι 1500 άνδρες, ανάμεσά τους και 40 αξιωματικοί είχαν χάσει τη ζωή τους ως τις 11 Σεπτεμβρίου 1877, ενώ όσο περνούσαν οι μέρες οι απώλειες μεγάλωναν αισθητά.\nΑναφέρονταν μάλιστα ως παράδειγμα γενναιότητας ο Ρουμάνος υπολοχαγός Βάλτερ (μολδαβικής καταγωγής) , ο οποίος σε μια μάχη με τα στρατεύματα του Οσμάν πασά, ενώ προσπαθούσε να στήσει την τρίχρωμη Ρουμανική σημαία σε ένα Τουρκικό οχύρωμα, πυροβολήθηκε και κόπηκε το χέρι του. Με το άλλο χέρι την άρπαξε επιμένοντας να την αναστηλώσει. Τον πυροβόλησαν και του αχρήστευσαν και το άλλο χέρι. Αυτός την έσυρε επάνω στο σώμα του αλλά και πάλι πυροβολήθηκε και έπεσε νεκρός. Οι Ελληνικές εφημερίδες τον παρουσίαζαν με τον ήρωα της Μάχης του Μαραθώνα, Κυναίγειρο. Ο Ρώσος αυτοκράτορας Αλέξανδρος, παρασημοφόρησε τότε 50 Ρουμάνους στρατιώτες με το παράσημο του Αγίου Γεωργίου.\n*Ο 'Ελληνας Γρηγόριος Ιωάννου ("Εφημερίς")\nΗ έμμεση ελληνική παρουσία\nΗ Ρουμανική κυβέρνηση, βρέθηκε σε οικονομική δυσπραγία λόγω του πολέμου. Έτσι ζήτησε από τους δήμους να συνδράμουν την προσπάθεια αγοράς όπλων. Από τις εφημερίδες της εποχής πληροφορούμαστε ότι οι Έλληνες της Ρουμανίας προσφέρθηκαν να δώσουν γενναία συνδρομή για τον σκοπό αυτό.\nΣε μια από τις πολλές συγκρούσεις Ρώσων και Τούρκων, αναδείχθηκε η ελληνική παλληκαριά. Ένα Ρουμανικό τάγμα, υπό τον ταγματάρχη Καντιάνου Ποπέσκου πολεμούσε στην τοποθεσία Γρίβιτσα και επιχειρούσε να καταλάβει ένα τουρκικό οχύρωμα. Ο αγώνας ήταν πλέον στήθος με στήθος, όταν ένα μαχητής από το Ρουμανικό τάγμα, κατόρθωσε να αρπάξει τη σημαία των Τούρκων. Αυτός ο γενναίος μαχητής, ήταν ο Γρηγόριος Ιωάννου, όπως έγραψε η «Εφημερίδα» του Δημητρίου Κορομηλά (18 Σεπτεμβρίου 1877) χωρίς να παραθέτει άλλες λεπτομέρειες.\nΡώσοι και Ρουμάνοι τίμησαν τον Γρηγόριο Ιωάννου. Ο Δήμος του Βουκουρεστίου του χάρισε ένα χρυσό ρολόι. Επίσης τον φωτογράφισε, παρήγαγε μεγάλο αριθμό αντιτύπων τα οποία πουλούσε για να έχει έσοδα για την περίθαλψη των τραυματικών. Ο Ποπέσκου μετέφερε τη σημαία στη Ρουμανική πρωτεύουσα, για να τη δει ο λαός.\n*Η περιγραφή της σημαίας\nΟ Γρηγορίου κρατούσε τη σημαία επικεφαλής στρατιωτικής πομπής με μουσική μπάντα, που παρήλαυνε στους μεγάλους δρόμους, ενώ ο κόσμος από τα πεζοδρόμια τον επευφημούσε και τον έραινε με άνθη. Η πομπή πέρασε και από τη λεωφόρο Πανεπιστημίου. Μπροστά στον ανδριάντα του Μιχαήλ του Γενναίου (Σούτσου) ο Γρηγορίου έκλινε με σεβασμό τη σημαία τρείς φορές μπροστά στον ήρωα, κάτι που ενθουσίασε το πλήθος.\nΗ «Παλιγγενεσία» έγραψε: «Σύμπασα η πόλις του Βουκουρεστίου συνωθείτο προ ημερών εις τας οδούς, όπως ίδη την υπό των Ρωμούνων κυριευθείσαν προ της Πλέβνας τουρκικήν σημαίαν. Την σημαίαν ταύτην εκόμισε, διαταγή του ηγεμόνος, εις Βουκουρέστιον ο συνταγματάρχης Κανδιάνος Ποπέσκος πληγωθείς εν Γριβίτσα. Η δε εις το οπλοστάσιον κατάθεσις εγένετο μετά μεγάλης στρατιωτικής πομπής. Κατ’ αυτάς περιμένονται εις Βουκουρέστιον και τα κυριευθέντα τουρκικά τηλεβόλα».\nΗ σημαία αυτή ήταν πράσινη, μεταξωτή και διακοσμημένη με χρυσοκέντητα ρητά από το Κοράνιο. Από την πάλη κατά την αρπαγή, είχε και ένα σχίσιμο στην άκρη. Οι εφημερίδες είχαν γράψει τότε, ότι το σχίσιμο έγινε όταν 20 Ρώσοι στρατιώτες επιχείρησαν να την αρπάξουν από τον Γρηγορίου, αλλά έσπευσαν άλλοι 8 Ρουμάνοι στρατιώτες, έγινε μια μικρή συμπλοκή, έπεσαν γρονθοκοπήματα, ενώ οι τούρκοι πυροβολούσαν, αλλά η σημαία έμεινε στους Ρουμάνους ως λάφυρο.\nΚατά την εφημερίδα «Βυζαντίς» της Κωνσταντινούπολης η σημαία φαίνεται πως ανήκε σε σύνταγμα (αλάι σαντζάκ). Στο μέσον είχε χρυσή ημισέληνο. Η εφημερίδα «Μηνύτωρ» είχε γράψει ότι οι Ρουμάνοι είχαν κυριεύσει στην ίδια μάχη και δύο τηλεβόλα.\n*Η περίπτωση του γενναίου ναύτη Α. Σπυρόπουλου\nΈνας άλλος Έλληνας πρόσφερε τις υπηρεσίες του στους Ρώσους. Ήταν ο Α. Σπυρόπουλος, ναύτης που υπηρέτησε εθελοντικά στο ρωσικό πλοία «Εστία». Για τη γενναιότητα που επέδειξε, τιμήθηκε το παράσημο του Αγίου Γεωργίου και χρηματική αμοιβή 600 ρουβλίων. Ο Σπυρόπουλος με επιστολή του προς τον κυβερνήτη της «Εστίας» πλοίαρχο Βαρανώφ, του γνωστοποίησε ότι δεν επιθυμεί να δεχθεί τη χρηματική αμοιβή και ζητούσε να παραδοθούν τα χρήματα στο ναύαρχο Αρκάς, πρόεδρο του Ερυθρού Σταυρού στη Οδησσό για να χρησιμοποιηθεί στην περίθαλψη των τραυματιών. Αλλά και ο ναύαρχος Αρκάς- κατά τα δημοσιεύματα των εφημερίδων- ήταν Έλληνας!!!\n*Και η περίπτωση του συνταγματάρχη Ν.Ι. Παπαρηγόπουλου\nΥπάρχει όμως και μια ακόμα περίπτωση Έλληνα, που πολέμησε με τους Ρώσους εναντίον των τούρκων. Όπως έγραψαν οι ρωσικές εφημερίδες, ο αυτοκράτορας των Ρώσων Αλέξανδρος εξέφρασε την «υψηλήν του ευαρέσκειαν» προς τον συνταγματάρχη Ν. Ι. Παπαρηγόπουλο, διοικητή του 11ου σώματος για την εξαιρετική γενναιότητα με την οποία πολέμησε εναντίον των Τούρκων.\nΦέσι, φουστανέλα και... αναξυρίδες!!!\nΣτο άλλο μέτωπο, εκτός της Βαλκανικής, στον Καύκασο, όπου διεξήχθησαν φοβερές μάχες, έχουμε επίσης ελληνική παρουσία. Εκεί σχηματίσθηκε … ελληνικός λόχος. Και κατά τη μαρτυρία Ρώσου ανταποκριτή οι άνδρες του λόχου φορούσαν παράδοξη στολή. Κόκκινη εσθήτα, με κόκκινες ταινίες, φουστανέλα, «μελαίνας αναξυρίδας» (Σ.Σ. φαρδιά μαύρα παντελόνια σαν σαλβάρια) κόκκινα παπούτσια και «επί της κεφαλής ερυθρόν μικρόν πίλον εν είδει φεσίου».\nΔυστυχώς, όπως όλοι ξέρουμε η σύντομη παραμονή των νικητών Ρώσων στα Βαλκάνια, είχε αποβεί μόνο προς όφελος των Βουλγάρων. Η παραμονή τους ήταν για τους Έλληνες, διάψευση όλων των ελπίδων τους για απελευθέρωση από «ξανθό γένος»…\n-«Εφημερίς», «Παλιγγενεσία», «Ώρα», "Βυζαντίς", "Μηνύτωρ"\nΟι Ελληνες πάντα στον αγώνα και πάντα αδικημένοι!...\n14 Μαρτίου 2017 - 6:47 μ.μ.\nΠολύ ωραία ανάρτηση κ.Αθανασιάδη !!! Ευχαριστώ πολύ !!!\n14 Μαρτίου 2017 - 8:55 μ.μ.\nεθνίκι θα ήταν :- Ρ\n14 Μαρτίου 2017 - 8:57 μ.μ.\nΚαλημέρα Παντελή... Λίαν ενημερωτικό..\n15 Μαρτίου 2017 - 10:49 π.μ.


Σίσσυ Χρηστίδου: Στην Πάρο με τα παιδιά της! [pics,video]\nΗΟΜΕ Ειδήσεις - Νέα Σίσσυ Χρηστίδου: Οι καλοκαιρινές διακοπές στην Πάρο με τα παιδιά της μόλις ξεκίνησαν! [pics,video]\nΣίσσυ Χρηστίδου: Οι καλοκαιρινές διακοπές στην Πάρο με τα παιδιά της μόλις ξεκίνησαν! [pics,video]\nΓια αρχή, η παρουσιάστρια επισκέφθηκε πολυτελές ξενοδοχειακό συγκρότημα στην Πελοπόννησο, όπου απόλαυσε χαλαρωτικές στιγμές στο σπα, βουτιές στις εντυπωσιακές πισίνες του, μπάνιο στα καταγάλανα νερά τη θάλασσας και βόλτες με τα παιδιά της. Στη συνέχεια, βρέθηκε στην Χαλκιδική, ενώ, το πρωί της Τρίτης, έφυγε μαζί με τον Φίλιππο, τον Μιχαήλ και την αγαπημένη τους σκυλίτσα, Ginger, για Πάρο.\nΗ Σίσσυ Χρηστίδου φαίνεται ξέγνοιαστη, χαρούμενη και ανανεωμένη, ενώ ανυπομονεί να γευτεί τις καλοκαιρινές χαρές, μαζί με τα παιδιά της και καλούς της φίλους. Ως λάτρης των social media, μάλιστα, δεν δίστασε να μοιραστεί με τους followers της στο Instagram βιντεάκια που έβγαλε στο λιμάνι πριν επιβιβαστεί, αλλά και στιγμές από την διάρκεια του ταξιδιού της.\nΩστόσο, όταν έφτασε στο όμορφο κυκλαδίτικο νησί, η παρουσιάστρια του Open έσπευσε να βάλει το μαγιό της και να κάνει τις βουτιές της στην πισίνα του ξενοδοχείου όπου θα διαμείνει τις επόμενες μέρες. Χαλαρή και απαλλαγμένη από το άγχος της καθημερινότητάς της στην Αθήνα, απόλαυσε το μπάνιο της και τον καυτό ήλιο του Αιγαίου.\nΑναμένουμε, λοιπόν, τα επόμενα στιγμιότυπα από τις διακοπές της.


14η Φεβρουαρίου: Τι ακριβώς γιορτάζουμε σήμερα; | BLOKO\nΑρχική / Γιορτές / Σχέσεις / 14η Φεβρουαρίου: Τι ακριβώς γιορτάζουμε σήμερα;\n14η Φεβρουαρίου: Τι ακριβώς γιορτάζουμε σήμερα;\n2/14/2018 10:57:00 π.μ. Γιορτές , Σχέσεις Edit\nΗ 14η Φεβρουαρίου είναι συνυφασμένη με την αγάπη και τον έρωτα και θεωρείται ως η γιορτή των ερωτευμένων.\nΗ ημέρα του Αγίου Βαλεντίνου ξεκίνησε ως ο λειτουργικός εορτασμός ενός ή περισσότερων Χριστιανών μαρτύρων που ονομάζονταν «Βαλεντίνοι».\nΠολλές ιστορίες μαρτυρίων δημιουργήθηκαν για διάφορους Βαλεντίνους οι οποίες έλαβαν χώρα 14 Φεβρουαρίου και προστέθηκαν αργότερα στους βίους των αγίων. Μια δημοφιλής αγιογραφική αναφορά του Αγίου Βαλεντίνου της Ρώμης αναφέρει ότι φυλακίστηκε, επειδή πάντρευε στρατιώτες οι οποίοι απαγορεύονταν να παντρευτούν Χριστιανές, καθώς ο χριστιανισμός ήταν υπό διωγμό στη Ρωμαϊκή Αυτοκρατορία. Σύμφωνα με το θρύλο, κατά τη φυλάκισή του, θεράπευσε την κόρη του φύλακά του, Αστέριου. Ένα καλλωπιστικό στοιχείο της ιστορίας αναφέρει ότι πριν την εκτέλεσή του της έγραψε ένα γράμμα υπογράφοντας «ο Βαλεντίνος σου».\nΣήμερα, η ημέρα του Αγίου Βαλεντίνου είναι επίσημη γιορτή στην Αγγλικανική κοινότητα και στη Λουθηρανική Εκκλησία. Η ημέρα συσχετίστηκε με την ημέρα των ερωτευμένων από τον Τζέφρι Τσόσερ στον ύστερο Μεσαίωνα, όταν άκμαζε η κουλτούρα του ιπποτικού έρωτα.\nΤο 18ο αιώνα στην Αγγλία εξελίχθηκε σε περίσταση κατά την οποία οι ερωτευμένοι εξέφραζαν την αγάπη τους με λουλούδια, δώρα ή ευχητήριες κάρτες.\nΤο 19ο αιώνα οι χειρόγραφες κάρτες αντικαταστάθηκαν από μαζικής παραγωγής ευχητήριες κάρτες.


Φάρσαλα: Βγάζουν τα τρακτέρ στους δρόμους οι αγρότες - kosmoslarissa\nΦάρσαλα: Βγάζουν τα τρακτέρ στους δρόμους οι αγρότες\nΑγροτικά | 24 Ιαν 2021, 15:39\nΑγροτική κινητοποίηση ετοιμάζουν οι Αγροτικοί Σύλλογοι Φαρσάλων και η ΕΟΑΣΝΛ στα Φάρσαλα, την ερχόμενη Πέμπτη 28 Ιανουαρίου, για τις πληγές που άφησαν πίσω τους οι πλημμύρες του «Ιανού» και οι οποίες δεν έχουν κλείσει.\nΤην Παρασκευή 22 Ιανουαρίου πραγματοποιήθηκε τηλεδιάσκεψη της ΕΟΑΣΝΛ και των Δ.Σ των Αγροτικών Συλλόγων των Φαρσάλων στην οποία συζητήθηκαν και αναδείχτηκαν όλα τα παραπάνω βασικά προβλήματα.\nΑπό τον Οκτώβριο πήραμε πρωτοβουλίες, στάλθηκαν υπομνήματα από διάφορους φορείς, ζητήσαμε συνάντηση με την ηγεσία του υπουργείου αγροτικής ανάπτυξης που δεν πραγματοποιήθηκε, εξαντλήσαμε κάθε περιθώριο για να ενημερώσουμε και να αναδείξουμε τα οξυμένα προβλήματα. Λύσεις δεν είχαμε.\nΑποφασίστηκε στην τηλεδιάσκεψη να καλέσουμε τους συναδέλφους αγρότες της Επαρχίας Φαρσάλων να πάρουν την υπόθεση της ζωής και του μόχθου τους στα χέρια τους.\nΚαλούμε όσους έχουν πληγεί από τον Ιανό καθώς και όσους πλήττονται από τις χαμηλές τιμές στα προϊόντα, που φέτος σε όλα ήταν χαμηλότερη σε σχέση με πέρυσι, αλλά και από το υψηλό κόστος παραγωγής, να συμμετέχουν δυναμικά και μαζικά στην συγκέντρωση και πομπή των τρακτέρ που θα πραγματοποιηθεί στην πόλη των Φαρσάλων την Πέμπτη 28 Ιανουαρίου στις 11 το πρωί από τους Αγροτικούς Συλλόγους και την ΕΟΑΣΝΛ.\nΣαφέστατα έχουμε υπόψη τις δύσκολες στιγμές που περνάει ο ελληνικός λαός με την πανδημία, τα ίδια περνάμε και εμείς, όμως καραντίνα δεν σημαίνει ότι κρατάμε κλειστό το στόμα μας και σκύβουμε το κεφάλι. Δεν έχουμε πλέον εισόδημα να επιβιώσουμε και να συνεχίσουμε την καλλιεργητική δραστηριότητα.\nΔιατηρούμε όλα τα μέτρα προστασίας της δικής μας, των οικογενειών μας, όλων των πολιτών. Όμως δεν απεμπολούμε το αναφαίρετο δικαίωμα μας να παλέψουμε για την επιβίωση μας. Παίρνοντας συνεπώς όλα τα μέτρα θα πραγματοποιηθεί η συγκέντρωση και πορεία των τρακτέρ στα Φάρσαλα την Πέμπτη 28 Ιανουαρίου.\nΧρήματα υπάρχουν όμως είναι επιλογή σε ποιους δίνονται και γιατί. Με τον προϋπολογισμό θα δοθούν 31.2 δις ευρώ σε επιχειρήσεις και μόλις 350 εκ. Ευρώ στον πρωτογενή τομέα που παράγει και στα λόγια μόνο αναγνωρίζεται ως η ατμομηχανή ανάπτυξης της ελληνικής οικονομίας.\nΉδη δόθηκαν δεκάδες εκ. Ευρώ στην Aegean, δαπανήθηκαν δεκάδες εκατ. Ευρώ για να αγοράσουν 5 φορές ακριβότερα με 6€/μετοχή τις μετοχές της τράπεζας Πειραιώς για να την ανακεφαλαιοποιήσουν όταν η αξία της μετοχής είναι 1.2€.\nΓια μια ακόμη χρονιά δόθηκαν 370 εκ. Ευρώ επιστροφή φόρου πετρελαίου σε εφοπλιστές, βιομηχάνους, κλινικάρχες, ξενοδόχους και 0 ευρώ σε αγρότες-κτηνοτρόφους, και τα παραδείγματα που μπορούμε να αναφέρουμε είναι πάρα πολλά.\n• Να αλλάξουν οι απαράδεκτες εκτιμήσεις του ΕΛΓΑ για τις ζημιές στα Φάρσαλα. Να δοθούν αποζημιώσεις στο 100% με αναστολή του άρθρου 7. Να αλλάξει ο αναχρονιστικός κανονισμός του ΕΛΓΑ.\n• Να ολοκληρωθεί η επανεκτίμηση και καταγραφή των ζημιών σε σπίτια, αποθήκες, μηχανήματα, οικοσυσκευές και να αποζημιωθούν όλοι οι πληττόμενοι δικαιούχοι χωρίς όρους και προϋποθέσεις.\n• Άμεσα αντιπλημμυρικά έργα. Κατασκευή του Φράγματος Σκοπιάς. Ενίσχυση των πλευρικών τοιχωμάτων του ποταμού Ενιπέα. Καθαρισμός των καναλιών. Ανανέωση του δικτύου άρδευσης.\n• Αναπλήρωση του χαμένου εισοδήματος σε όλα τα προϊόντα που έχουν πουληθεί σε χαμηλότερες τιμές την ίδια στιγμή που οι τιμές στα χρηματιστήρια είναι υψηλότερες σε σχέση με πέρυσι και σε άλλα προϊόντα οι τιμές που πληρώνει ο καταναλωτής είναι υψηλότερη. Μας παίρνουν κοψοχρονιά την παραγωγή έμποροι και βιομηχανίες χωρίς καμιά προστασία από το κράτος, χωρίς κανένα έλεγχο για την κερδοσκοπία τους.\n• Ουσιαστικά μέτρα για την προστασία της δημόσιας υγείας και των παιδιών μας στα σχολεία. Μέτρα ελάφρυνσης με απαλλαγή από την πληρωμή ασφαλιστικών εισφορών στον ΕΦΚΑ για την περίοδο της καραντίνας, κούρεμα των δανείων, άτοκα δάνεια για ενίσχυση της καλλιεργητικής δραστηριότητας.\n• Μείωση του κόστους παραγωγής σε πετρέλαιο-ρεύμα, μέσα και εφόδια.\nΚαλούμε τους αγρότες να βγάλουν συμπεράσματα από την πείρα τους.\nΜε τους αγώνες μας κερδίσαμε και αποσπάσαμε κατακτήσεις. Πιστεύουμε στην δύναμη του αγώνα μας. Δεν έχουμε άλλο δρόμο. Είναι ώρα ευθύνης για τον καθένα απέναντι στον εαυτό του και την οικογένεια του.\nΟΛΟΙ ΤΗΝ ΠΕΜΠΤΗ 28 ΙΑΝΟΥΑΡΙΟΥ ΜΕ ΤΑ ΤΡΑΚΤΕΡ ΣΤΑ ΦΑΡΣΑΛΑ


Νορμανδία - αθηνόραμα travel\nΑυτή η επαρχία στη Βόρεια Γαλλία έχει συνδεθεί άρρηκτα με τη λήξη του Β΄ Παγκοσμίου Πολέμου μετά την περίφημη απόβαση των συμμαχικών δυνάμεων στις ακτές της. Το άφθονο πράσινο και τα απόκρημνα βράχια που φτάνουν μέχρι τη θάλασσα συνθέτουν ένα ιδιαίτερο σκηνικό που αξίζει να εξερευνήσετε. Στις πιο γνωστές πόλεις συγκαταλέγονται η Ρουέν, όπου άφησε την τελευταία της πνοή η Ιωάννα της Λορένης, το Μπαγιό με τη μήκους 70 μ. ταπισερί που απεικονίζει την κατάληψη της πόλης από τους Άγγλους στο Musee de la Tapisserie, η Καν με τα άφθονα μουσεία και η ιδιαίτερη Χάβρη, Μνημείο Παγκόσμιας Πολιτιστικής Κληρονομιάς της UNESCO. Εξερευνήστε με οργανωμένες εκδρομές τις πέντε παραλίες όπου πραγματοποιήθηκε η ιστορική απόβαση και στη συνέχεια κάντε τη δική σας… γευστική απόβαση στο γραφικό παλιό λιμάνι των πόλεων Dieppe, Honfleur και Trouville (το Μονακό της Νορμανδίας). Πότε να πάτε Την άνοιξη και το καλοκαίρι.\nArty break στις ακτές της Νορμανδίας 17/08/2018 Ακτινογραφούμε την Χάβρη, μια πόλη-μνημείο του μοντερνισμού σε απόσταση αναπνοής από το Παρίσι.\nΚορνουάλη VS Βρετάνη 30/10/2008 Η Νταϊάνα Σαλεβουράκη και ο Θανάσης Γανωτής, αριστερά και δεξιά της Μάγχης, αντίστοιχα, απολαμβάνουν τη δημιουργική αναγέννηση δύο μυθιστορηματικών παραθαλάσσιων εξοχών της Ευρώπης.